### 18.    Ansøgning om godkendelse af skema B - 42 almene ældreboliger i Høng tilhørende Boligselskabet Alliken med tilknyttet kommunalt serviceareal

**Åbent**

Sagsnr.: 326-2018-28844       J.nr.: 03.02.10           Dokumentnr.:
326-2020-17871

**Sagstype**

Beslutning.

**Resume og sagens baggrund**

Domea søger ved mail af 6. januar 2020 om godkendelse af
skema B for henholdsvis opførelse af 42 almene ældreboliger tilhørende
Boligselskabet Alliken og et serviceareal tilhørende Kalundborg Kommune,
således:

·
Anskaffelsessum, ældreboliger                                      66,257
mio. kr.

·
Anskaffelsessum, serviceareal                                      10,193
mio. kr.

·
Kommunal grundkapital
6,626 mio. kr.

Kommunalbestyrelsen godkendte på sit møde den 31. oktober
2018 skema A for boligerne og servicearealet med anskaffelsessummer på
henholdsvis 64,455 mio. kr. og 9.916 mio. kr., hvilket medfører en stigning i
grundkapitalen for boligerne på 0,180 mio. kr. og en forøgelse af kommunens
anlægsudgift til servicearealet på 0,277 mio. kr.

Lovhjemmel: Almenboligloven, støttebekendtgørelsen.

**Indstillinger**

Direktøren indstiller, at

1.    skema B for
boligerne godkendes med en anskaffelsessum på 66,257 mio. kr. og en
grundkapital på 6,626 mio. kr.

2.    skema B for
servicearealet godkendes med en anskaffelsessum på 10,193 mio. kr.

3.    den foreløbige
husleje for boligerne godkendes til 1.129 kr. pr. m2 (excl.
forbrug).

4.    der gives en
tillægsbevilling på 0,180 mio. kr. til forhøjelse af grundkapitalen, som finansieres
af likvide aktiver.

5.    der gives til
tillægsbevilling til anlægsbevilling til opførelse af servicearealet på 0,277
mio.  kr., som finansieres af likvide aktiver.

6.    godkendelse af
skema B gives på betingelse af, at byggeriet ikke påbegyndes, før der er
meddelt byggetilladelse.

**Behandling**

Socialudvalget, Økonomiudvalget og Kommunalbestyrelsen.

**Sagsfremstilling**

Kommunalbestyrelsen godkendte på sit møde den 31. oktober
2018 skema A, hvilket angav et overslag over de skønnede udgifter i forbindelse
med opførelsen af boligerne og servicearealet. Når der ansøges om godkendelse
af skema B, er det ansøgning om godkendelse af anskaffelsessummen *efter* licitation
af projektet og *før* byggeriets påbegyndelse. Der må højst gå 15 måneder
fra godkendelse af skema A til fremsendelse af skema B. Dette er opfyldt.

Domea har efter EU’s regler gennemført et
totalentrepriseudbud, og opgaven er efterfølgende tildelt Adsbøll Entreprise
A/S.

*Anskaffelsessum - boligerne*

Anskaffelsessummen for boligerne udviser en forhøjelse fra
skema A til skema B på 0,802 mio.  kr., svarende til den almindelige stigning i
maksimumbeløbet fra 2018 til 2020.

Maksimumsbeløb incl. energitillæg for 2020:          24.270
kr. pr. m2

Byggeriets samlet areal (boligerne):                     2.730
m2

Bindende maksimumsbeløb herefter:                    66.257.100
kr.

Anskaffelsessummen er således udnyttet fuldt ud og må
herefter ikke overskrides.

*Anskaffelsessum – serviceareal*

Erna Eriksen er budgetteret til 10,193 mio. kr. incl.
moms, svarende til samme maksimumsbeløb incl. energitillæg som ved boligerne,
således:

420 m2 x 24.270 kr. = 10.193.400 kr.

Der er ikke i lovgivningen et maksimumsbeløb for
servicearealet.

*Husleje*

Den gennemsnitlige husleje for ældreboligerne er foreløbigt
skønnet til 1.129 kr. pr. m2 pr. år. De 42 boliger er hver på 65 m2, hvorefter
den foreløbige månedlige husleje kan skønnes til 6.115 kr. pr. måned excl.
forbrug.

*Tilskud til serviceareal*

Kommunen vil modtage et tilskud til servicearealer, som p.t.
udgør 40.000 kr. pr. bolig, dvs. i alt 1.680.000 kr. Udbetalingen vil ske som
et éngangsbeløb efter opførelsen og på baggrund af de oplysninger, som vil
blive indberettet ved skema C (byggeregnskabet).

*Garanti*

Ud over det kommunale grundkapitallån påtager kommunen sig
en garanti for den del af det støttede lån, som ligger ud over 60 % af
ejendommens markedsværdi. Markedsværdien opgøres af det långivende
realkreditinstitut *efter* opførelsen, hvorfor den endelige garanti ikke
kendes før. Kommunens tilsagn til at ville give denne garanti er godkendt i
forbindelse med godkendelsen af skema Dorte Carlsen

Herudover henvises til vedhæftede sagsnotat af 10. januar
2020 med følgende oplysninger:

1.    Specifikation af
anskaffelsessum fra skema A til skema B - boliger

2.    Ændringer fra
skema A til skema b

3.    Salg af jord,
udstykning og byggetilladelse

4.    Opdeling i
ejerlejligheder

5.    Planforhold og
dispensation fra lokalplan

6.    Tidsplan

**Økonomiske konsekvenser**

Der gives en tillægsbevilling på 0,180 mio. kr. til
forhøjelse af grundkapitalen, hvorefter grundkapital på i alt 6,626 mio. kr.
finansieres af konto for indestående i Landsbyggefonden. Der gives en
tillægsbevilling til anlægsbevilling på 0,277 mio. kr., som finansieres af
likvide aktiver. Tilskud til servicearealet på 1,680 mio. kr. forventes at
indgå i 2022.

**Socialudvalgets møde den 20.
januar 2020:**

Sagen fremsendes til Økonomiudvalget, idet der udarbejdes en
oversigt over rådighedsbeløb for borgerne, ligesom det undersøges, hvorfor der
ikke, som forudsat, er mulighed for et værelses lejligheder.

**Administrationens tilføjelse den 21. januar 2020:**

Af sagsfremstillingen til
Kommunalbestyrelsens møde den 31. oktober 2018 fremgår følgende;

”De 42
almene ældreboliger er på hver 65 m2 og 1-værelse, dvs. et samlet areal på
2.730 m2.”

Kommunalbestyrelsen
besluttede på mødet (med henvisning til Socialudvalgets bemærkning fra mødet
den 4. oktober 2018) følgende;

”Anbefales, idet det præciseres,
at det er 2-værelses lejligheder med mulighed for 1 værelse.”

Det projekt, der fremlægges på
Økonomiudvalgets møde den 22. januar 2020 i forbindelse med Skema B, har 2-værelses
lejligheder på [adresse], hvor væggen mellem stue og soveværelse er forberedt til at
kunne tages ned, så der kan være 1 værelse i stedet for 2.

Med hensyn til rådighedsbeløb
henvises til vedhæftede skema.

**Økonomiudvalgets møde den 22.
januar 2020:**

Anbefales.

**Bilag**

|  |  |
| --- | --- |
| Sagsnotat af 10. januar 2020 | 326-2020-9358 |
| Projektbeskrivelse - skema A | 326-2018-244850 |
| Projektbeskrivelse - skema B | 326-2020-9360 |
| Huslejeberegning 42 almene boliger i [adresse] 326-2020-18288 |